**Henan Airlines** (նախկինում՝ **Kunpeng Airlines**), Տարածաշրջանային ավիաընկերություն Չինաստանում, գլխամասային գրասենյակը գտնվում է Չժենչժոու քաղաքում (Չինաստանի հյուսիսային մաս), ներքին և միջազգային օդային երթուղիներով իրականացնում է կանոնավոր ուղևորափոխադրումներ։ Փոխադրողի կցագրման և նրա հիմնական տարանցիկ հանգույցը Չժենչժոու Սինչժեն միջազգային օդանավակայանն է։ Kunpeng Airlines–ը հիմնադրվել է որպես չինական Shenzhen Airlines ավիաընկերության և ամերիկյան Mesa Air Group ավիահոլդինգի համատեղ ընկերություն՝ դառնալով Չինաստանի՝ իր ժամանակի խոշորագույն տարածաշրջանային ավիափոխադրողը։ 2009 թվականին Mesa Air Group-ը և Shenzhen Airlines-ը հայտարարեցին գործընկերային համաձայնագիրը լուծելու մասին, որից հետո ընկերությունը անվանափոխվեց՝ պաշտոնապես կրելով Henan Airlines անունը։

Պատմություն
-----------

2006 թվականի դեկտեմբերին ամերիկյան Mesa Air Group ավիահոլդինգը և չինական Shenzhen Airlines ավիաընկերությունը համատեղ Kunpeng Airlines ընկերության հիմնադրման վերաբերյալ պայմանագիր կնքեցին։ Նոր ավիաընկերությունը իր գործունեությունը սկսեց հաջորդ տարվա հոկտեմբերին՝ իրականացնելով կանոնավոր ուղևորափոխադրումներ և բեռնափոխադրումներ, ինչպես նաև՝ չարտերային թռիչքներ։ Ընկերության նավատորմը կազմված էր Mesa Air Group-ից վարձակալած Bombardier CRJ-200 ինքնաթիռներից։

2008 թվականի օգոստոսին Mesa Air Group-ի ղեկավարությունը հայտարարեց, որ նախատեսել է Kungpeng Airlines –ի ակցիաների իր փաթեթը վաճառել գործընկեր Shenzhen Airlines-ին։

Նույն ամսին ավիաընկերությունը իր գլխամասային գրասենյակը տեղափոխեց Չժենչժոու՝ հույս ունենալով այդ քայլով ավելի շատ կանոնավոր չվերթեր ապահովել և հաղթահարել ֆինանսական ճեղքվածքը։ Փոխադրողի ղեկավարությունը հայտարարեց մոտ երկու հարյուր ինքնաթիռներ ձեռք բերելու և 2016 թվականին ավիաընկերության օրական չվերթերի թիվը 900-ի հասցնելու մտադրությունների մասին։

2009 թվականի հունիսին Mesa Air Group Հոլդինգը իրեն պատկանող բոլոր ակցիաները վաճառեց նախկին գործընկերոջը, ինչից հետո վարձակալած CRJ-200 ինքնաթիռները վերադարձվեցին Mesa-ին։ Նույն թվականի հուլիսին Shenzhen Airlines –ը հայտարարեց դուստր-ավիափոխադրողի պաշտոնական անվանումը Henan Airlines –ի փոխելու և ընկերությանը մի քանի Embraer E-190 լայներներ փոխանցելու մասին։

Նավատորմ
--------

2010 թվականի օգոստոսի 24-ի դրությամբ Henan Airlines ավիաընկերության օդային նավատորմը կազմված է հետևյալ ինքնաթիռներից՝


 **ավիաընկերության օդային նավատորմը *Henan Airlines***| **Ինքնաթիռի տեսակը** | **Շահագործվող** | **Պատվիրված** | **Նստատեղ** | **Ծանոթաթագրություն** |
| **J** | **Y** | **Ընդամենը** |
| Comac ARJ21-700 | — | 100 | TBA | Ինքնաթիռի այս տեսակի համար խոշոր պատվեր է արված |
| Embraer E-190 | 4 | — | 6 | 92 | 98 |  |
| **Ընդամենը** | **4** | **100** |  |

Ավիաաղետներ և դժբախտ պատահարներ
-------------------------------

* **2010 թվականի օգոստոսի 24-ին** Embraer E-190 (գրանցված որպես B-3130) ինքնաթիռը, Խարբին Թայպին միջազգային օդանավակայանից 8387 չվերթով դեպի Իչունի օդանավակայան թռչելիս աղետի ենթարկվեց վայրէջքի ժամանակ։ Ինքնաթիռը դուրս եկավ թռիչքուղուց, բեկոր-բեկոր եղավ և այրվեց, 96 ուղևորից 42-ը զոհվեցին։

Ծանոթագրություններ
------------------

1. ↑  Sino-American regional airlines set up in China
2. ↑  Luchtvaart Nieuws, *Mesa samen met Shenzhen Airlines in Chinese regionale maatschappij*, 9 August 2007 (Dutch)
3. ↑  East Valley Tribune, *Mesa Air looks to China for growth* Archived 2007-12-15 at the Wayback Machine. 15 August 2007
4. ↑  "Mesa reports quarterly loss, plans to sell stake in Chinese JV | ATWOnline". Արխիվացված է the original 2008 թ․ սեպտեմբերի 29-ին. Retrieved 2016 թ․ հունիսի 29.
5. ↑  Kunpeng to leave Xi'an for growing central Chinese market | ATWOnline
6. ↑  «KUN PENG AIRLINES TO BECOME HENAN AIRLINES.» *Asiainfo Services*. December 9, 2009. Retrieved on July 11, 2010.
7. ↑  Aircraft - ch-aviation.ch(չաշխատող հղում)
8. ↑  BBC NEWS | Business | Ceremony inaugurates Chinese jet

Արտաքին հղումներ
----------------

* *Henan Airlines* ավիաընկերության պաշտոնական կայքը Archived 2012-06-14 at the Wayback Machine.
* *Kunpeng Airlines* ավիաընկերության պաշտոնական կայքը (չին.)